Bella Diadochorum
Bella Diadochorum vel Successorum sunt quae secutores Alexandri inter annos 323 et 281 a.C.n. pugnaverunt de imperio, ab illo conquisito, in regna plura dividendo. Fontes, quos de hoc aevo legere possumus, pauca et incerta de rerum chronologia referunt. Sunt igitur eruditi qui ad chronologiam "superiorem" haereant, ab Iulio Beloch(de) elaboratam, inter quos Brianus Bosworth et Patricius Wheatley; alii chronologiam "inferiorem" post Eugenium Manni suadent, inter quos R. M. Errington, Eduardus Anson. Est etiam chronologia "mixta" a P. J. Stylianou et Thoma Boiy suasa. De his rebus, et praesertim de tertio bello Diadochorum recenter scripserunt Alexander Meeus et Shane Wallace.